Inumidun Akande

Inumidun Akande (tí wọ́n bí ní Ọjọ́ kẹwàá Oṣù Kẹfà 1947) jẹ́ amòfin ọmọ orílẹ̀-èdè Nàìjíríà àti tẹ́lẹ̀rí Olórí Adájọ́ ti Ìpínlẹ̀ Èkó.

Ìbẹ̀rẹ̀ ayé rẹ̀
Ó lọ sí Holy Trinity Primary School ní Èbúté-Èrò, ìlú ńlá kan ní Ìpínlẹ̀ Èkó ní gúúsù-ìwọ̀-oòrùn Nàìjíríà kí ó tó tẹ̀síwájú lọ sí Ijebu Ode Grammar School, ní Ìpínlẹ̀ Ògùn, níbi tí ó ti gba Ìwé-ẹ̀rí Ilé-ìwé ti Ìwọ̀-oòrùn Áfríkà (West Africa School Certificate) ní 1966. Ó gba oyè àkọ́kọ́ nínú ìmọ̀ Òfin láti Ilé-ẹ̀kọ́ Gíga Ifáfitì ti Èkó ní 1970. Ó jade ní Ilé-ẹ̀kọ́ Òfin Nàìjíríà ní 1971 wọ́n sì pè é sí ibi ìjókòó àwọn amòfin (Call to the bar) ní Ọjọ́ kẹrìndínlógún Oṣù Kẹfà 1971.

Iṣẹ́ Òfin
Ó darapọ̀ mọ́ Ẹ̀ka Ìdájọ́ ti Ìpínlẹ̀ Èkó ní ìbẹ̀rẹ̀ àwọn ọdún 1970 ó sì ṣiṣẹ́ ní Ilé-iṣẹ́ Ìjọba tó ń rí sí Ìdájọ́ gẹ́gẹ́ bí Olùdarí Àkọsílẹ Òfin (Director of Legislative Drafting), kí wọ́n tó gbe lọ sí Ilé-ìgbìmọ̀ Aṣòfin Àpapọ̀, ní Èkó gẹ́gẹ́ bí Olùrànlọ́wọ́ Olórí Akọ̀wé Òfin ní 1983.
Wọ́n yàn án sí ipò adájọ́ ní Èkó ní Ọjọ́ kẹjọ Oṣù Kẹjọ 1989.
Wọ́n yàn án gẹ́gẹ́ bí Olórí Adájọ́ ti Ìpínlẹ̀ Èkó ní Ọjọ́ kẹjọ Oṣù Kẹsàn-án 2009, ọdún méjì lẹ́yìn tí Babatunde Fashola, Gómìnà Ìpínlẹ̀ Èkó bọ́ sí orí àléfà.
Inumidun fẹ̀yìntì lẹ́nu iṣẹ́ ní Ọjọ́ kẹwàá Oṣù Kẹfà 2012, ní ẹni ọdún márùn-ún-le-lọ́gọ́ta (65), ẹni tí ó sì rọ́pò rẹ̀ ni Ayotunde Phillips, Olórí Adájọ́ kẹrinlá ti Ìpínlẹ̀ Èkó.

Àwọn Ìtọ́kasí

Ẹ̀ka:Àwọn ọjọ́ìbí 1947
Ẹ̀ka:Àwọn ènìyàn láti Ìpínlẹ̀ Èkó
Ẹ̀ka:Àwọn adájọ́ Nàìjíríà
Ẹ̀ka:Àwọn alààyè ènìyàn
Ẹ̀ka:Àwọn akẹ́kọ̀ọ́gboyè ní Ifáfitì ti Èkó
Ẹ̀ka:Àwọn adájọ́ Ìpínlẹ̀ Èkó
Ẹ̀ka:Àwọn Agbẹjọ́rò Yorùbá
Ẹ̀ka:Àwọn akẹ́kọ̀ọ́gboyè ní Ijebu Ode Grammar School